62020TJ0172_INF
A Törvényszék (ötödik tanács) 2021. július 14‑i ítélete – Rochefort kontra Parlament
(T‑172/20. sz. ügy)
„Intézményi jog – A Parlament képviselőinek költségeiről és juttatásairól szóló szabályzat – Parlamenti asszisztensi támogatás – A jogalap nélkül kifizetett összegek behajtása – Bizonyítási teher – Indokolási kötelezettség – Védelemhez való jog – Téves jogalkalmazás – Értékelési hiba – Arányosság”
1.
Az intézmények jogi aktusai – Indokolás – Kötelezettség – Terjedelem – Parlamenti asszisztensi támogatás címén jogalap nélkül kifizetett összeg visszatérítését előíró parlamenti határozat
(EUMSZ 296. cikk, (2) bekezdés)
(lásd: 21., 29–33. pont)
2.
Európai Parlament – A képviselők költségeiről és juttatásairól szóló szabályzat – Parlamenti asszisztensi támogatás – A parlamenti asszisztens költségek felhasználásának ellenőrzése – Bizonyítási teher
(A Parlament Hivatalának az európai parlamenti képviselők statútumának alkalmazási szabályaira vonatkozó határozata, 33. cikk, (1) és (2) bekezdés, valamint 68. cikk)
(lásd: 39–47., 59., 60., 96. pont)
3.
Európai Parlament – A képviselők költségeiről és juttatásairól szóló szabályzat – A jogalap nélkül kifizetett összegek behajtása – A határozat meghozatala előtt az érintett képviselő meghallgatására vonatkozó kötelezettség – Hiány – Harmadik személyeknek a beszedési eljárásban való meghallgatására vonatkozó kötelezettség – Hiány
(A Parlament Hivatalának az európai parlamenti képviselők statútumának alkalmazási szabályaira vonatkozó határozata, 68. cikk, (2) bekezdés)
(lásd: 66–68., 71. pont)
4.
Európai Parlament – A képviselők költségeiről és juttatásairól szóló szabályzat – A jogalap nélkül kifizetett összegek behajtása – Behajtandó összeg – A Parlament mérlegelési mozgástérének hiánya – Az érintett képviselő részéről az arányosság elvének megsértésére való hivatkozás – Elutasítás
(A Parlament Hivatalának az európai parlamenti képviselők statútumának alkalmazási szabályaira vonatkozó határozata, 68. cikk, (1) bekezdés)
(lásd: 76., 77. pont)
Tárgy
A Parlament Főtitkárának a parlamenti asszisztensek után járó támogatásként jogalap nélkül kifizetett 60499,38 euró összeg felperes általi visszatérítését elrendelő, 2019. december 17‑i határozata, illetve az ahhoz kapcsolódó 2020. január 22‑i terhelési értesítés megsemmisítése iránt az EUMSZ 263. cikk alapján benyújtott kérelem.
Rendelkező rész
1)
A Törvényszék a Parlament Főtitkárának a parlamenti asszisztensek után járó támogatásként jogalap nélkül kifizetett 60499,38 euró összeg Robert Rochefort általi visszatérítését elrendelő, 2019. december 17‑i határozatát, illetve az ahhoz kapcsolódó 2020. január 22‑i terhelési értesítést megsemmisíti annyiban, amennyiben azok 2010 áprilisának a Parlament Főtitkára által elfogadott megbízásokkal érintett napoktól eltérő napjaira, valamint a 2011. március 29. és 2011. március 31. közötti időszakra nézve kifizetett összegekre vonatkoznak.
2)
A Törvényszék a keresetet ezt meghaladó részében elutasítja.
3)
R. Rochefort és a Parlament maga viseli saját költségeit.